
Teenuse osutamise leping nr 

Sihtasutus Eesti Teadusagentuur (edaspidi ETAG), keda esindab juhatuse 14. augusti 2023. a käskkirja nr 1.1-4/23/137 alusel tegevjuht Karin Jaanson, ja
Siseministeerium, keda esindab kantsleri 11. juuli 2022. a käskkirja nr 1-5/62 „Volituste andmine varade valdkonna eest vastutavale asekantslerile“ punkti 1 alusel varade asekantsler Krista Aas, ühelt poolt (edaspidi koos tellijad) ja Asutus, keda esindab ______________, (edaspidi teenuse osutaja) lähtudes ETAGi korraldatud avaliku konkursi „Uued tehnoloogiad politseitöös: avalikkuse hoiakute analüüs ning selleks sobiva metoodika väljatöötamine“ tulemustest sõlmisid käesoleva lepingu järgnevas:

1. Lepingu ese
1.1. Lepingu alusel teeb teenuse osutaja teadus- ja arendustöö „Uued tehnoloogiad politseitöös: avalikkuse hoiakute analüüs ning selleks sobiva metoodika  väljatöötamine“ (ETISe kood ...) (edaspidi töö) ning Siseministeerium tasub selle eest ________ eurot, millele lisandub käibemaks.
1.2. Töö eesmärk, selle juurde kuuluvad osad, töö tulemuse kirjeldus, töö tegemise tähtajad, valmis tööle esitatavad nõuded ning muu vajalik teave lepingu täitmiseks on toodud lepingu lisades „Uuringuettepanek (taotlus) koos lisadega“ (lisa 1), „Lähteülesanne“ 
(lisa 2) ja „ETAGi juhatuse otsus rahastamise kohta” (lisa 3).

2. Lepingu dokumendid
2.1. Lepingu dokumendid koosnevad lepingust ja muudest kokkulepetest, mis sõlmitakse lepingu sõlmimise ajal või pärast lepingu sõlmimist ja mis on lepingu lahutamatuteks osadeks. Lepingu dokumendid moodustavad koos lepinguga poolte vahel ühtse tervikliku kokkuleppe.
2.2. Lepingu sõlmimise hetkel on lepingu lisad järgmised:
2.3. Lisa 1 - Uuringuettepanek (taotlus) koos lisadega;
2.4. Lisa 2 – Lähteülesanne;
2.5. Lisa 3 – Rahastusotsus.

3. Töö üleandmine ja vastuvõtmine
3.1. Teenuse osutaja annab kokkulepitud nõuetele vastava töö ETAGile üle järgmiselt:
3.1.1. vahearuanne hiljemalt __________;
3.1.2. lõpparuanne hiljemalt _________.
3.2. Aruandeid hindab juhtrühm, kes teeb vajadusel ettepanekuid asjaomase aruande täiendamiseks.
3.3. Töö loetakse vastuvõetuks, kui juhtrühm on asjaomase aruande heaks kiitnud. Eraldi üleandmise-vastuvõtmise akti ei koostata.

4. Autoriõigused
4.1. Töö ja töö tulemuste varalised õigused, sealhulgas õigus taotleda töö ja selle tulemuse suhtes patendi ja/või kasuliku mudeli registreerimist ning saada vastava kaitsedokumendi omanikuks, kuuluvad teenuse osutajale.
4.2. Teenuse osutaja annab Siseministeeriumile tasuta tagasivõtmatu ja piiramatu litsentsi koos all-litsentsi andmise õigusega töö tegemise raames loodud intellektuaalomandiga seotud varaliste õiguste kasutamiseks Siseministeeriumi äranägemisel. Teenuse osutaja poolt antud litsents annab Siseministeeriumile, sh nende teenistujatele, teenusepakkujatele ja kolmandatele isikutele tagasivõtmatu loa ilma teenuse osutaja nõusolekuta kasutada intellektuaalomandit mis tahes eesmärgil ja mis tahes viisil, intellektuaalomandit reprodutseerida, intellektuaalomandit või selle koopiaid üldsusele edastada, sealhulgas neid kättesaadavaks teha või eksponeerida, samuti avalikult esitada, intellektuaalomandit või selle koopiaid levitada, laenutada ja rentida ning anda all-litsentse intellektuaalomandi või selle koopiate suhtes kehtivate õiguste kohta.
4.3. Kui töö ja selle tulemuste kasutamiseks on litsentsisaajatel vajalik kolmanda isiku intellektuaalse omandi litsents, tagab teenuse osutaja Siseministeeriumile ka sellise litsentsi saamise ühes all-litsentsi andmise õigusega.
4.4. Kolmandatele isikutele antakse töö tulemuste kasutamiseks lihtlitsentse õiglastel ja mõistlikel turutingimustel.
4.5. Litsents loetakse antuks punktis 1.2 nimetatud dokumentide või andmete üleandmisega Siseministeeriumile.

5. Tasu
5.1. Lepingutingimustele vastava töö teostamise eest maksab Siseministeerium teenuse osutajale tasu ______________ eurot, millele lisandub käibemaks.
5.2. Tasu makstakse kahes osas:
5.2.1. 50% tasust (lisandub käibemaks) pärast vahearuande heakskiitmist;
5.2.2. 50% tasust (lisandub käibemaks) pärast lõpparuande heakskiitmist.
5.3. Tasu maksmise aluseks on teenuse osutaja esitatud arve.

6. Poolte kohustused
6.1. ETAG kohustub:
6.1.1. nõustama teenuse osutajat vajadusel aruannete täitmisel ja esitamisel;
6.1.2. andma teenuse osutajale viimase nõudmisel lepingu täitmiseks vajalikku muud abi, infot jm;
6.1.3. korraldama juhtrühma tööd, sealhulgas aruannete hindamist.

6.2. Siseministeerium kohustub:
6.2.1. tasuma tehtud töö eest teenuse osutajale vastavalt lepingu punktile 5;
6.2.2. tegema teenuse osutajaga kokkulepitud koostööd (sealhulgas kohtumised teenuse osutajate esindajatega).

6.3. Teenuse osutaja kohustub:
6.3.1. tegema töö vastavalt lepingus ja selle lisades kokkulepitud eesmärkidele ja kirjeldusele;
6.3.2. informeerima tellijaid koheselt töö tegemise käigus ilmnenud probleemidest ja lepingu või selle lisade muutmise vajadusest;
6.3.3. andma Siseministeeriumile üle lepingus ja selle lisades nimetatud dokumendid ja andmed;
6.3.4. tegema tellijatega lepingus ja selle lisades nimetatud koostööd (sealhulgas analüüsi tutvustamine, kohtumised tellijate esindajatega);
6.3.5. esitama ETAGile aruanded vastavalt lepingu punktile 3;
6.3.6. esitama ETAGile töö esimese kuue kuu jooksul andmehaldusplaani;
6.3.7. arvestama tellijate kirjalikult tehtud märkustega ja antud juhistega, kui need on kooskõlas lepinguga;
6.3.8. nimetama Siseministeeriumit töö rahastajana kõigis asjakohastes trükistes (artiklid, raamatud, muud trükised jne) ja avalikel esinemistel;
6.3.9. võimaldama tellijate ja nende volitatud isikutel kontrollida esitatud aruannete õigsust, teenuse saamise tingimuseks olevate asjaolude paikapidavust ja raha kasutamise sihipärasust.

7. Vastutus
7.1. Pooled täidavad oma kohustusi nõuetekohaselt, mõistlikult, heas usus ja hoolsalt ning lähtudes hea teadustava põhimõtetest.
7.2. Pooled vastutavad oma kohustuste süülise mittetäitmise korral, kui täitmisest keeldumise õigus ei tulene lepingust või seadusest.
7.3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
7.4. Pooled ei vastuta kohustuste täitmata jätmise eest, kui lepingu mittekohase täitmise põhjustas teine pool oma lepingust tulenevate kohustuste täitmata jätmisega.
7.5. Pool teatab teistele pooltele lepingu rikkumisest, kirjeldades rikkumist piisavalt täpselt, kolmekümne (30) päeva jooksul arvates päevast, millal ta sai teada või pidi teada saama lepingu rikkumisest. Lepingu rikkumisest ei pea teatama, kui lepingu rikkumine seisneb lepingus sätestatud tähtajaks mõne dokumendi üle andmata jätmises.
7.6. Pool võib lepingust taganeda, kui teine pool on lepingust tulenevat kohustust oluliselt rikkunud ja lepingut rikkunud pool ei ole kohustuse täitmiseks antud 30 (kolmekümne) päevase tähtaja jooksul asunud kohustust täitma.
7.7. Kui teenuse osutaja viivitab põhjendamatult töö tegemisega ega ole tööd üle andnud kahe kuu möödumisel arvates punktis 3 sätestatud üleandmise tähtajast või rikub oluliselt lepingus ja selle lisades toodud töö teostamise nõudeid, on tellijatel õigus lepingust ühepoolselt taganeda.
7.8. Kui tellija on viivitanud teenuse osutajale tasu maksmisega rohkem kui ühe kuu üle punktis 5 kokkulepitud tähtaja või rikub oluliselt käesolevas lepingus või selle lisades sätestatud kohustusi, on teenuse osutajal õigus ilma tööd üle andmata lepingust ühepoolselt taganeda ja nõuda sisse teenuse osutajale tekitatud kahju (eelkõige viivist).

8. Lepingu kehtivus ja lõppsätted
8.1. Leping sõlmitakse eesti keeles elektrooniliselt ja allkirjastatakse digitaalselt. Leping jõustub allkirjastamisest.
8.2. Tellijal on õigus leping üles öelda igal ajal, tasudes teenuse osutajale lepingu ülesütlemise päevaks faktiliselt teostatud ja üle antud töö eest.
8.3. Kui poolele saab aruannete hindamisel teatavaks, et töö tegevused ei võimalda saavutada lepingus ja selle lisades ära toodud eesmärke ja tulemusi või töö valmimisele esitatavaid nõudeid on võimatu saavutada, on tellijal õigus tegevuste elluviimine osaliselt või täielikult peatada ja alustada läbirääkimisi teenuse osutajaga muudatuste tegemiseks töö edasisel tegemisel.
8.4. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
8.5. Leping kehtib kuni poolte kõikide kohustuste täitmiseni.

9. Poolte andmed:
Tellijad:

/allkirjastatud digitaalselt/

Karin Jaanson
/allkirjastatud digitaalselt/
_______________________

Teenuse osutaja:

/allkirjastatud digitaalselt/
2 (4)

